ફ્રાન્સ અને બેલ્જિયમની આક્રમક શૈલી જોતાં મંગળવારે રમાનારી બંને વચ્ચેની સેમિફાઇનલ મેચમાં ગોલની ભરમાર જોવા મળે તેવી અપેક્ષા રખાઈ રહી છે. ફિફા વર્લ્ડ કપ ફૂટબોલ 2018માં લીગ રાઉન્ડ અને ક્વાર્ટર ફાઇનલમાં ભારે રોમાંચ પેદા કર્યા બાદ હવે સેમિફાઇનલનો પ્રારંભ થઈ રહ્યો છે ત્યારે મંગળવારે યુરોપિયન પડોશી દેશો ફ્રાન્સ અને બેલ્જિયમ વચ્ચે પ્રથમ સેમિફાઇનલ રમાશે. ભારતીય સમય મુજબ રાત્રે 11.30 કલાકે મેચનો પ્રારંભ થશે.